text: Touristforum - Explorant l'essència de Kenya
  Explorant l'essència de Kenya
  Un viatge privat amb guia en espanyol que us permetrà, en pocs dies, emportar-vos una detallada impressió del que és viure un safari a Kenya. Una aventura que us portarà pels Parcs Nacionals i Reserves Naturals més destacats del país i on podreu gaudir de la proximitat d'espècies tan impressionants com lleons, guepards, rinoceronts o hipopòtams.
  Dia 1. Arribada a Nairobi
  A l'hora indicada, sortida en vol regular amb destinació Nairobi. A l'arribada a l'aeroport, trasllat a l'hotel. Resta de la tarda lliure. Nit a l'Hotel Southern Sun Mayfair Nairobi o similar.
  Dia 2. Nairobi - Parc Nacional d'Aberdare
  Esmorzar. Al matí us recollirà el nostre representant per dirigir-nos per carretera cap al Parc Nacional d'Aberdare. Arribada per dinar a l'Aberdare Country Club. A la tarda, trasllat en vehicles de l'Aberdare Country Club cap a The Ark Lodge. A la nit, tindreu l'oportunitat d'observar des de l'habitació o des del mirador als animals que s'acosten a la bassa situada davant de l'hotel. Sopar i allotjament al Lodge. (Possibilitat d'allotjar al Treetops suplement)
  Dia 3. Parc Nacional d' Aberdare - Llac Nakuru
  Després d'esmorzar a The Ark, retorn a l'hotel base, el Aberdare Country Club, per recollir el nostre vehicle amb el nostre conductor/guia, i sortida cap al Llac Nakuru, un dels paradisos ornitològics del món. Continuació a través de Nyahururu, on fareu una breu parada a les cascades Thompson. Arribada al Llac Nakuru i dinar en el Sarova Lion Hill Lodge. A la tarda realitzareu un safari pel Llac Nakuru. Sopar i allotjament a Sarova Lion Hill Lodge.
  Dia 4. Llac Nakuru - Reserva Nacional Masai Mara
  Després d'esmorzar sortirem cap a la Reserva Nacional de Masai Mara, una de les més famoses del món per la seva nombrosa fauna. Fent frontera al sud amb el Parc Nacional de Serengeti, a la veïna Tanzània, aquesta impressionant reserva deu el seu nom a la tribu Masai, que habita la zona, i al riu Mara, que la creua. Arribada al Sarova Mara Camp a Mara i dinar. Al vespre realitzarem un safari que promet ser inoblidable. Sopar i allotjament a Sarova Mara Camp.
  Dia 5. Reserva Nacional Masai Mara
  Esmorzar. Avui ens espera un dia complet de safari. Podeu decidir si preferiu fer el safari a la matinada i al capvespre i tornar al campament per dinar, o si preferiu portar un dinar tipus picnic i passar tot el dia de safari. Sigui d'una o altra manera, avui gaudireu de la gran varietat de fauna d'aquesta espectacular reserva. Famosa per la seva població de lleons i per ser la llar d'espècies amenaçades com el rinoceront negre, l'hipopòtam o el guepard; acull també nyus, hienes tacades, impales, girafes i una grandíssima varietat d'espècies d'aus. Allotjament a Sarova Mara Camp.
  Dia 6. Retorn des de Nairobi
  Esmorzar. Retorn per carretera a Nairobi i trasllat a l'aeroport. A l'hora indicada sortida en vol de tornada a casa. Nit a bord.
  Dia 7. Arribada i fi del viatge
  Possibilitat d'afegir una extensió a les platges de Kenya o de Zanzibar . Consulta'ns!
  Vol anada i tornada a Nairobi
  1 nit a Nairobi en hotel amb esmorzar
  4 nits durant el safari en Pensió Completa
  Transport en minibús de màx. 7 places
  Xofer/guia de parla hispana
  Safaris fotogràfics segons itinerari
  Aigua mineral durant els safaris (1l per persona i dia)
  Taxes d'entrada als parcs (50 $ pagament directe)
  Cal Passaport amb una validesa mínima de 6 mesos
  Visat Obligatori: Es pot sol·licitar a l'Ambaixada de Kenya a Madrid, on line a través de la pàgina web: http://evisa.go.ke/evisa.html i també es pot obtenir a l'aeroport de Nairobi (40 €).
  Si ho preferiu ho podem tramitar nosaltres en nom vostre.
  Recomanades: Febre groga, Hepatitis, Tifus, Tuberculosi i Tètanus. També es recomana prendre mesures profilàctiques contra la malària.